text: Durbans à Sartan devisa
   La besoigne com ele va.
   D'orendroit où Cléomadès
   S'en ert aies, et Pinchonnès,
   Trestout ainsi que il s'emblerent
   De Verde Coste, et s'en alerent,
   Li a mot à mot recordé ;
   Car ne li avoit pas mandé
   Avoec le premier mandement,
   Car ne vouloit pas k'à la gent
   En feïst nouveles savoir ;
   Mais de la bataille le voir
   Li avoit mandé grant pieça,
   Comment fu ne comment ala.
  